CELEX: 62015CN0249
Language: da
Date: 2015-05-28 00:00:00
Title: Sag C-249/15: Anmodning om præjudiciel afgørelse indgivet af Østre Landsret (Danmark) den 28. maj 2015, Wind 1014 GmbH og Kurt Daell mod Skatteministeriet

27.7.2015   
            
            
               DA
            
            
               Den Europæiske Unions Tidende
            
            
               C 245/12
            
         Anmodning om præjudiciel afgørelse indgivet af Østre Landsret (Danmark) den 28. maj 2015, Wind 1014 GmbH og Kurt Daell mod Skatteministeriet
   (Sag C-249/15)
   (2015/C 245/16)
   Processprog: dansk
   
      Den forelæggende ret
   
   Østre Landsret
   
      Parter
   
   
      Sagsøgere: Wind 1014 GmbH, Kurt Daell
   
      Sagsøgte: Skatteministeriet
   
      Præjudicielle spørgsmål
   
   
               1)
            
            
               Er det i overensstemmelse med EU-retten, herunder TEUF artikel 56, at et køretøj, som er omfattet af en leasingaftale mellem et leasingselskab hjemhørende i en medlemsstat og en leasingtager bosat eller hjemhørende i en anden medlemsstat, som udgangspunkt (jf. nedenfor under spørgsmål 2) ikke kan tages i brug på den sidstnævnte medlemsstats vejnet, mens myndighederne behandler en ansøgning om tilladelse til betaling af forholdsmæssig registreringsafgift af køretøjet for den periode, som køretøjet ønskes benyttet i medlemsstaten?
            
         
               2)
            
            
               Er det foreneligt med EU-retten, herunder TEUF artikel 56, at en national foranstaltning som forudsætning for indregistrering/forholdsmæssig afgiftsberigtigelse af et køretøj til kun midlertidig og ikke varig anvendelse kræver forhåndsgodkendelse eller indebærer, at
               
                           (i)
                        
                        
                           myndighederne som forudsætning for øjeblikkelig ibrugtagning kræver hele den danske registreringsafgift betalt, og at forskellen mellem den fulde afgift og den beregnede forholdsmæssige afgift tilbagebetales med renter, såfremt tilladelsen efterfølgende meddeles, og/eller at
                        
                     
                           (ii)
                        
                        
                           myndighederne som forudsætning for øjeblikkelig ibrugtagning kræver hele registreringsafgiften betalt, og denne ikke reguleres, og det overskydende ikke tilbagebetales, når den midlertidige anvendelse ophører, såfremt tilladelsen ikke meddeles?